Hydroxid alebo hydroxidový (an)ión je dvojatómový anión, ktorý má vzorec OH-. Zlúčeniny, ktoré obsahujú tento anión, sa nazývajú hydroxidy.

Hydroxidový anión sa nachádza v malom množstve i v roztoku čistej vody kvôli autoionizácii vody:

2 H2O ⇌ H3O+ + OH-

Ak je hydroxidový anión šúčasťou organickej látky, označuje sa zlúčenina ako alkohol.

Zlúčeniny 
Hydroxidy bežne obsahujú katiónu kovu s aniónom OH− a v roztoku ionizujú podľa rovnice:
 MOH → M+ + OH− (M – kov, OH – hydroxidová skupina, M+ – katión jednomocného kovu)

Hydroxidy typických kovov sú iónové zlúčeniny. Takéto hydroxidy sú zásady, napríklad hydroxid sodný (NaOH), hydroxid draselný (KOH). Amoniak je tiež zásada, ktorá nepatrí medzi hydroxidy, ale vodný roztok amoniaku existuje vo forme amónnych katiónov, NH4+, a hydroxidových aniónov, OH-.

pH 
Roztoky hydroxidov majú pH vyššie ako 7. Sfarbujú lakmus na modro, fenolftaleín na ružovo, tymolftaleín na modro. Hydroxidy, podobne ako oxidy kovových prvkov, sú vo vode väčšinou rozpustné. Rozpustné sú hydroxidy prvkov prvej a druhej skupiny periodickej sústavy.

Hydroxidy môžu reagovať ako kyselina aj ako zásada v závislosti od prostredia (sú to amfotérne látky, obojaké hydroxidy). V kyslom prostredí dochádza k neutralizácii, pri ktorej vzniká neutrálny roztok. V zásaditom dochádza k tvorbe komplexov.

Koncentráciu hydroxidových aniónov je možné vyjadriť ako pOH (kde ), podobne ako koncentráciu vodíkových katiónov možno vyjadriť ako pH. Platí, že súčet pH a pOH je rovný 14.

Vznik 
Hydroxidy vznikajú viacerými spôsobmi, napríklad:
 reakciou alkalického kovu (Li, Na, K, Rb, Cs) alebo kovu alkalických zemín (Ca, Sr, Ba) s vodou za vývoja vodíka
 reakciou oxidu kovu s vodou, ak je oxid aj vznikajúci hydroxid kovu vo vode nerozpustný
 reakciou vodného roztoku hydroxidu alkalického kovu s vodným roztokom soli príslušného kovu, ak sa oxid kovu vo vode nerozpúšťa

Názov hydroxidu je zložený z podstatného mena hydroxid a prídavného mena utvoreného z názvu kovového prvku príponou pre príslušné mocenstvo.

Referencie

Iné projekty 

Anióny
Zlúčeniny kyslíka